ፍራንሲስ ኮኲሊን ኣብዚ እዋን'ዚ ከም እንታይ ኮይኑ ይሰርሕ ኣሎ?
ኣርሰን ቨንገር ነቲ ካብ 2008 ኣብ መንበር ተቐየርቲ ቁምጣኡ ከምዘብሊ ብምግባርን ናብ ካልእ ክለብ ብመልክዕ ልቓሕ ብምልኣኽን ከርተት ከብሎ ዝጸንሐ ፍራንሲስ ኮኲሊን ኣብዚ እዋን’ዚ ከም ኣከፋፋሊ ተኸላኻሊ ክጥቀመሉ ብምጅማሩ፡ ከሸግሮ ንዝጸንሖ ሃጓፍ ዓቢሱዎ’ዩ።
ቨንገር ነቲ ብብዙሓት ጋንታታት ዝህደን ወዲ 23 ዓመት ኣከፋፋሊ ተኸላኻሊ ምስ ብሉጻት 11 ከሰልፎ ዘይምምራጹ ከገርሞ ምጽንሑ ድማ ኬወን ገሊጹ። ብዝኾነ ኮኲሊን ነቲ ኣርሰናል ኣብ ምክፍፋል-ምክልኻል ገጢሙዋ ዝጸንሐ ሃጓፍ ምሉእ ብምሉእ ዓቢሱዎ ክበሃል ከምዝከኣል እቲ ተጻዋታይ ኣርሰናል ነበር ተንታኒ ከይጠቐሰ ኣይሓለፈን።
ምምላስ ኣከፋፋሊ ኣሮን ራምሲ’ውን ካልእ ንኣርሰናል ሚዛና ንኽትሕሉ ገይሩ ዝርከብ ረቛሒ’ዩ። ኣርሰናል ኩዕሶ ምሉእ ብምሉእ ኣብ እትቈጻጸረሉ እዋን እንተዘይኮይኑ፡ ራምሲ ናብ መስመር ምጥቃዕ እምብዛ ዘእቱ ምኽንያት የብሉን። ከምኡ እንተገይሩ ድማ፡ ኣርሰናል ኣጓኒፉዋ ንዝበሃል ዘሎ ናይ ኣከፋፋሊ ተኸላኻሊ ሃጓፍ ኣብ ምምዕርራይ እጃሙ ከበርክት ይኽእል’ዩ።
ኣከፋፋሊ ተኸላኻሊ